# Informácia k postupu vedenie účtovníctva a zostavovania účtovnej závierky niektorými poskytovateľmi platobných služieb

Zákon 492/2009 Z. z. o platobných službách (ďalej len „zákon“) riadi vo veci poskytovania platobných služieb štyri druhy subjektov:

1. Platobná inštitúcia podľa § 63 (povolenie na poskytovanie platobných služieb),
2. Poskytovateľ platobných služieb v obmedzenom rozsahu podľa § 79a (rozhodnutie o registrácii na poskytovanie platobných služieb v obmedzenom rozsahu),
3. Limitovaný poskytovateľ podľa § 97a (písomné oznámenie o plánovanom začatí poskytovania platobne služby).
4. poskytovateľ služieb informovania o platobnom účte podľa § 79b (rozhodnutia o registrácii na poskytovanie služieb informovania o platobnom účte)

Ako platobná inštitúcia je v zákone označený len subjekt podľa písm. a) predchádzajúceho odstavca

V zákone č. 431/2002 Z. z. o účtovníctve v § 2 ods. 14  sú platobné inštitúcie vymedzené ako subjekty verejného záujmu.

Pre podnikateľov sú jedny postupy účtovania (vylúčené sú z nich tie účtovné jednotky, pre ktorých existujú samostatné postupy účtovania) a tri postupy zostavovania účtovnej závierky, jednými z nich sú postupy pre veľké účtovné jednotky a subjekty verejného záujmu (opatrenie č. MF/23377/2014-74). Z osobnej pôsobnosti týchto postupov sú vylúčené tie subjekty verejného záujmu ktoré sú platobnými inštitúciami.

Platobné inštitúcie sú zahrnuté v osobnej pôsobnosti opatrenia č. MF/22273/2008-74, ktoré ustanovuje postupy účtovania aj zostavovania účtovnej závierky. Podľa tohto opatrenia predkladá platobná inštitúcia a inštitúcia elektronických peňazí účtovnú závierky vždy a v každom prípade.

Subjekty podľa písmena b) a c) vedú účtovníctvo a zostavujú účtovnú závierky podľa postupov pre podnikateľov. Rovnako tak aj subjekty podľa písmena d), ak nemajú udelené iný druh povolenia vydaného NBS (napr. obchodník s cennými papiermi).

Uvedené sa týka subjektov, ktorí nezostavujú svoju individuálnu účtovnú závierku podľa nariadenia Európskeho parlamentu a Rady (ES) č. 1606/2002 z 19. júla 2002 o uplatňovaní medzinárodných účtovných noriem (Mimoriadne vydanie Ú. v. EÚ, kap. 13/zv. 029) v platnom znení.

V prípade ďalších otázok, je možné sa obrátiť na MFSR, p. Kučera lubomir.kucera@mfsr.sk.